History of Moikeha. 143 



lakou nei a hiki i laila, halawai pu iho la, akalii iho la no a pono na hoewaa o Kaialea 

 i ka ike ana mai i ko lakou poe o Kauai. A halawai iho la lakou, alaila, liaiia mai la 

 ia lakou nei ke ano o ko lakou noho ana ma Waipio, me ka i mai: "Ua make o Kaialea 

 aia i loko o Pakaalana; o ka makou ike ana no i ka pae ana mai i uka nei, o ka haoia 

 ae la no ia o na waa o makou, a lawe pu ia aku me Kaialea, oia noho wale iho no ka 

 makou, e ole na hale kamaaina pono makou. Aole makou i ike aku i ke alii (Kaialea). 

 Akahi iho la no a pono ua hiki mai la oukou. Eia nae, ua kapu ka ai o Waipio nei." 



A lohe aku la o Kila, ua hiki aku kekahi mau waa mai Kauai aku, nolaila, 

 hoounaia mai la he ma;i kanaka mai a Kila mai, e kii mai i ua mau kanaka Kauai nei. 

 Nolaila kiiia mai la, a laweia aku la i mua o Kila. I ka manawa i hiki aku ai ua poe 

 kanaka nei i mua o Kila, ninau mai la o Kila: "Mai hea mai oukou?" Hai aku la 

 lakou: "Mai Kauai mai makou." "Heaha ka oukou hvxakai i hiki mai ai i anei?" 

 Pela aku o Kila. Alaila, hai aku la lakou. "I imi mai nei makou i ko makou alii ia 

 Kaialea ; ua kali mai nei na makuahine o lakou, aole he hoi ae, nolaila hoounaia mai 

 nei makou e imi mai, a anei iho nei, lohe iho nei makou ua make, a nolaila, e hoi makou 

 a olelo aku, ua make ke alii." 



I mea e ike maopopoia ai o Kila, nolaila, kena ae la o Kila i na ilamuku e hopu 

 i keia mau kanaka a lawe aku i luna o Pakaalana. Nolaila lawe ia aku la lakou ma 

 ke ano lawehala maoli, a hoopaaia aku la ma kahi e hoopaa ia ala o Kaialea. I kela 

 manawa, hookahi kanaka i koe ma na waa, e malama ana i na waa, lohe ae la oia, ua 

 laweia kekahi poe o lakou e make i loko o Pakaalana, nolaila, pee nialu aku la oia ma 

 kahi nalo maloko o na hale kamaaina, a mahope iho, halawai iho la lakou me na hoe- 

 waa mua o Kaialea, kuka iho la lakou e hoi main i Kauai, a hooholo ae la lakou pela, 

 e hoi malu i Kauai. 



A o na kanaka mua i noho ai me na kamaaina ma Waipio, kela poe hoewaa hoi 

 o Kaialea, hai aku la lakou i ko lakou mau kamaaina i noho pu ai, me ka olelo aku 

 "e hoi ana i Kauai." A no ia mea, he mea aloha nui loa ia i na kamaaina, no ka mea, 

 ua loihi ko lakou noho pu ana. I mai nae na kamaaina: "Heaha no hoi ka oukou e 

 hoi ai?" I aku na malihini: "Aole e hiki ia makou ke noho, ina o ko makou noho 

 ana, o ko makou make no ia, oia hoi he pono kahi a ke alii." 



A no ia mea, manao ae la na kamaaina he pono ka lakou la olelo, nolaila, ae 

 aku la na kamaaina, mamuli o ko lakou la manao, no ka mea, ua ike maoli ae la na 

 kamaaina i kela pilikia nui. Aka, ma ia la no, huhuki ino ae la na kamaaina me lakou 

 nei i ke kalo, a hooili maka aku la i ka ai maluna o na waa i ka po ana iho a hoi aku 

 la i Kauai. 



MOKUNA VII. 



Ka Halawai ana o na Kanaka hou i Hoounaia mai ai e 



HOOIPOIKAMALANAI, ME KaiALEA. 



I UA mau kanaka nei i laweia ai, a hoonohoia aku la ma kahi e paa mai ana o 

 Kaialea, aka ma ke kaawale no kela, a ma ke kaawale no lakou nei. Ia ike ana mai o 

 Kaialea ia lakou nei, haloiloi honua mai la kona mau waimaka, me ka uumi ana i kona 

 uwe no ke aloha. A ike ae la na ilamuku o ke alii i ka uwe ana o Kaialea, hele 



